شەفەق نیوز/ لە ناوچیگ لە هیندستان سەگیگ وەگەرد تۊتگەیلی مقیەتی  کوورپەیگ کەن، ک لە بووسانیگ فڕەی دریاگە، وە درۊژی ئەو شەوە سەگەیلە مناڵەگە گەرمەوکردنە و مقیەتی بۊینە.
وەگورەی رووژنامەی  دەیلی ستاری بەریتانی، بەشیگ لە دانیشتگەیل ناوچەی چاتیسجارە لە هیند باس لەوە کردنە مناڵ نوو لەداڵگبۊیە وەبی دڵنگ و  وە رۊتی شەوەگەی لە بووسانیگ فڕەیدریاۊد، وە هاوکاری سەگیگ و تۊتگەیلی گوورپەگە وەزنی مەنییە و لە باوەشیان بۊیە تا لە سەردی مقیەتی بکەن.
یەکیگ لە خەڵک ناوچەگە وتیە " لەوانەگ هووکار مەنن ئەو منلڵە وە زینگی لەوەر سەگەگە و تۊتگەیلی بوود، ک وە درۊژیی شەوەگە لەش منداڵەگە وە گەرمی هیشتنە".
وتیش، خەڵک ناوچەگە شەوەکیەگەی گووشیان لە دەنگ گریەی مناڵیگ بۊیە مەوقەی لایەن وەرپرسیەیل ئاگادارکردنە و رەسینەسە شۊنەگە مناڵیگ تازە لەداڵگبۊی لە نوان دایگە سەگیگ و تۊتگەیلی دینە.
